એક તરફ ભારતના જવાનોએ બુધવારે મધરાત બાદ પીઓકેમાં આવેલા સાત આતંકવાદી કેમ્પ પર હુમલો કરી 38 ત્રાસવાદીને ઠાર કર્યા હતા. ત્યારે બીજી તરફ ઈરાનના બોર્ડર ગાર્ડસે સરહદ પારથી બલૂચિસ્તાનમાં ત્રણ મોર્ટાર છોડ્યા હતા. આ ઘટના પંજગુર જિલ્લાની છે. જ્યાં ફાયરિંગ બાદ આ વિસ્તારમાં ભારે દહેશત વ્યાપી જવા પામી હતી. પાકિસ્તાનના અખબાર ડોનના જણાવ્યા અનુસાર આ હુમલામાં બે ગોળા ફ્રન્ટિયર કોરની ચેકપોસ્ટ નજીક પડ્યા હતા. અને ત્રીજો ગોળો કિલ્લી કરીમ દાદમાં પડ્યો હતો.